open-index/open-wikipedia-markdown huggingface dataset:
DISA

**DISA** er et dansk selskap som siden stiftelsen i 1900 (som **Compagnie Madsen ⅍**) har produsert forskjellige metallvarer.

Selskapets opprinnelige hovedprodukt var det luftkjølte Madsen-maskingevær og selskapet fikk derfra navnet Dansk Rekyl Riffel Syndikat ⅍. I 1936 ble navnet **Dansk Industri Syndikat ⅍**, men på folkemunne het selskapet stadig *Riffelsyndikatet*. I dag heter selskapet DISA og produserer især DISAMATIC formemaskiner og annet støperiutstyr.

## Compagnie Madsen ⅍
Vilhelm Herman Oluf Madsen konstruerte i 1879 (sammen med rustmester Bjarnov) det luftkjølte, rekylrepeterende maskingevær som kom til å få Madsens navn. I 1900 ble stiftet Compagnie Madsen A/S, som skulle produsere geværet på fabrikken i Københavns Frihavn.

I 1930 overtok A.P. Møller en aksjepost i A/S Dansk Rekylriffel Syndikat svarende til 15 prosent av den samlede aksjekapital. I løpet av de følgende år utvidet A.P. Møller sin aksjepost til 31,6 prosent og ble hermed den største aksjonær. I 2006 ble navnet Dansk Rekylriffel Syndikat A/S solgt fra.

## Dansk Industri Syndikat ⅍
Fabrikken produserte under annen verdenskrig våpen til tyskerne. Den 10. mai 1943 ble Riffelsyndikatet utsatt for en sabotasjeaksjon. Det førte til en henvendelse fra A.P. Møller til Erik Seidenfaden, *[[Politiken]]*s korrespondent i Stockholm, som ble bedt om å «gi London beskjed om å bringe sabotasjen til opphør». Den 22. juni 1944 ble Riffelsyndikatet ikke desto mindre igjen utsatt for sabotasje. Motstandsgruppen BOPA hadde i samarbeide med tre vakter okkupert fabrikken og brukte dernest i alt 400&nbsp;kg sprengstoff til å sprenge den. Det er den største mengde sprengstoff anvendt ved en sabotasjeaksjon i Danmark.

Riffelsyndikatet kom aldri for alvor i gang med produksjonen igjen og Mærsk-selskapene ''A/S Dampskibsselskabet Svendborg'' og ''Dampskibsselskabet af 1912 A/S'' overtok aksjemajoriteten i Dansk Industri Syndikat A/S (DISA) i 1959.

I 1960 kjøpte DISA et patent av Aage Jeppesen, en dansk professor ved Danmarks Tekniske Højskole. Dette startet utviklingen av en enestående teknologi til automatisk fremstilling av kasseløse, vertikale sandformer. Siden 1964 har DISA fremstilt automatiske formlinjer, såkalte DISAMATIC, som revolusjonerte støperiverdenen ved å muliggjøre massefremstilling av jern- og metallstøpegods til blant annet automobil-, maskin- og byggeindustri.

I perioden mellom 1985 og 2000 erhvervet DISA en rekke europeiske firmaer som alle var spesialister i fremstilling av støperiutstyr. Dette gjorde at virksomheten utviklet seg til et internasjonalt selskap som ble verdens største produsent av støperiutrustning.

## DISA Industries A/S
I 2005 ble virksomheten overtatt av kapitalfondet Procuritas og etterfølgende i 2008 solgt videre til kapitalfondet Mid Europa Partners.

## Kilder
* Peter Suppli Benson, Bjørn Lambek og Stig Ørskov: *Mærsk · manden og magten*, Politiken Bøger 2004 – *Riffelsyndikatet*, s. 96-98

## Referanser


## Eksterne lenker

* DISA Industries A/S hjemmeside
* DISAMATICs arbejdsprincip
Stephen Elop

**Stephen Elop** (født 31. desember 1963) er en canadisk forretningsmann, og administrerende direktør i Nokia fra 2010 til 2013.

Elop er født i Ontario, der han studerte til dataingeniør ved McMaster University. På fritiden er han en ivrig flyver. Han er gift og har fem barn.

## Referanser
Rachid Kisri

**Rachid Kisri** (født 2. august 1975) er en marokkansk friidrettsutøver som konkurrerer i maraton. Han representerte landet sitt i Sommer-OL 2012 i London, der han ble nummer 18 i maratonløpet. 

## Referanser

## Eksterne lenker
*
Killing Season

***Killing Season*** er en amerikansk actionfilm fra 2013 skrevet av Evan Daugherty og regissert av Mark Steven Johnson for Millenium films. Filmen handler om en personlig kamp mellom en amerikansk krigsveteran (spilt av Robert de Niro) og en tidligere serbisk soldat (spilt av John Travolta).

## Handling
Under Bosnia-krigen på 1990-tallet blir amerikanske tropper vitne til en rekke grusomheter, og de skyter deretter serbiske soldater som de holder ansvarlig for krigsforbrytelsene. I nåtidens Beograd, Serbia, møter den tidligere soldaten Emil Kovač fra Skorpionene (spilt av John Travolta) en informant for å få tak i en fil om den amerikanske militær-veteranen og tidligere NATO-oberst Benjamin Ford. I mellomtiden har Ford trukket seg tilbake til en hytte et sted i fjellene i Tennessee, i forsøk på å glemme hele konflikten.

Nå som eneboer møter han Kovač, som utgir seg for å være en europeisk turist - under påskudd av å være på jakt. De to mennene kommer i begynnelsen godt overens, frem til Kovač avslører hans egentlige identitet.

## Skuespillere og roller
* Robert De Niro som Benjamin Ford
* John Travolta som Emil Kovač
* Milo Ventimiglia som Chris Ford
* Elizabeth Olin som Sara Ford

## Eksterne lenker
* 
*
Trinidad og Tobago under Panamerikanske leker 1971

**Trinidad og Tobago under Panamerikanske leker 1971**. Trinidad og Tobago deltok i de sjette Panamerikanske leker som ble arrangert i Cali  i Colombia mellom 30. juli og 13. august 1971. Nasjonen kom på tolvteplass med en gull-, en sølv- og fem bronsemedaljer.

## Medaljevinnerne (utvalg)

## Referanser




## Eksterne lenker
* PAN de 1971 - medaljestatistikk (portugisisk)
Synlige hjerteslag

***Synlige hjerteslag*** er debutalbumet til den norske musikeren Frida Ånnevik. Albumet ble kåret til årets norskspråklige av NRK P1, og var nominert til to priser under Spellemannprisen.

## Sporliste
# «Strået» – 3:59
# «Snubletråd» – 3:33
# «By» – 3:54
# «Vant til stemmen din» – 4:21
# «Sover du» – 3:10
# «Gjennomtrekk» – 4:17
# «Spådom (en sang om snø)» – 3:45
# «Du» – 4:54
# «Min plass» – 6:02
# «Hjertet hans» – 4:23

## Personell
*Andreas Mjøs - gitar, perkusjon, keyboard
*Jørun Bøgeberg - bass
*Einar Næss Haugseth - piano
*Andreas Ulvo - orgel, keyboard

## Referanser
Ville ord

***Ville ord*** er et albumet laget av den norske musikeren Frida Ånnevik. 

## Sporliste
# «A til Å» – 3:58
# «Lillebror» – 4:09
# «Hu som han vil ha» – 3:44
# «Skyggeløs» – 3:43
# «Livet på glass» – 4:18
# «Så hardt så hardt så hardt så» – 2:32
# «Brå sving» – 3:46
# «Natta Oslo» – 4:37
# «Fuglen» – 4:34
# «Lyset» – 5:04

## Referanser


## Eksterne lenker
*
Marit Annys Vevstogo

**Marit Annys Vevstogo** (Marit Anny Løken Tvenge) var en vevstue og produsent av vevnader i Lomen i Vestre Slidre. Virksomheten holdt til i den tidligere Kvåle skole fra 1884, ved E16.

Bygningen ble solgt i 2020, og produksjonen lagt ned.

Vevstogo var særlig kjent som leverandør av kirketekstiler til norske kirker. Den laget også andre håndvevde produkter, som såkalte kristnetepper, en tradisjon i Valdres.

Ved produksjonslokalet ble det tilbudt servering og omvisning.

Et verk av Løken Tvenge, *Kristen-teppe fra Valdres* (1986), er representert i Stortingets kunstsamling.

## Litteratur
* 

## Referanser
Trinidad og Tobago under Panamerikanske leker 1975

**Trinidad og Tobago under Panamerikanske leker 1975**. Trinidad og Tobago deltok i de sjuende Panamerikanske leker som ble arrangert i Mexico by  i Mexico mellom 12. og 26. oktober 1975. Nasjonen kom på sekstendeplass med en sølvmedalje.

## Medaljevinnerne

## Eksterne lenker
* PAN de 1975 - medaljestatistikk (portugisisk)
Trinidad og Tobago under Panamerikanske leker 1979

**Trinidad og Tobago under Panamerikanske leker 1979**. Trinidad og Tobago deltok i de åttende Panamerikanske leker som ble arrangert i San Juan på Puerto Rico mellom 1. og 15. juli 1979. Nasjonen tok ingen medaljer under lekene.

## Eksterne lenker
* PAN de 1979 - medaljestatistikk (portugisisk)
Telemark Arbeideridrettskrets

**Telemark Arbeideridrettskrets** (stiftet 14. februar 1932 som *Telemark og Vestfold Arbeideridrettskrets*) 
var en av flere idrettskretser under Arbeidernes Idrettsforbund. På kretstinget 19. november 1933 ble det bestemt å dele kretsen i to,
Telemark Arbeideridrettskrets og Vestfold Arbeideridrettskrets. Formann Herman Elseth forsatte da som formann i Telemark-kretsen.

Kretsens formenn:
* Herman Elseth (1932&ndash;1936)
* Arne Holt (1937&ndash;1939)

## Idrettslag
Telemark Arbeideridrettskrets hadde i 1939 følgende medlemmer:

## Referanser
Creepshow III

***Creepshow III*** er en amerikansk skrekkfilm fra 2006, regissert av Ana Clavell og James Dudelson. Foruten navnet, har filmen ingenting å gjøre med forfatteren Stephen Kings to tidligere bøker / filmer, Creepshow og Creepshow 2. Filmen ble sluppet direkte på DVD den 21. november 2007. Filmen består av fem noveller. Den er filmet i Universal Studios i California.

## Handlingsreferat
Alice er en tenåring som kommer hjem og ser faren hennes som er opptatt med en slags universal fjernkontroll. Hver gang faren trykker på en av knappene, så endrer hele familien (bortsett fra Alice) etnisitet eller språk. I løpet av denne prosessen går Alice gjennom en merkelig mutasjon. Men i det Alice tror at situasjonen endelig er tilbake til det normale, trykker faren på en annen knapp for å avsløre Alice i hennes sanne form. Familien hennes blir helt forferdet ved synet av Alice. Historien ender med at professor Dayton, en sprø forsker, bruker en annen fjernkontroll for å endre Alice til en hvit kanin.

Jerry er en sikkerhetsvakt som kjøper en radio fra en hjemløs selger. Men den mystiske nye radioen er imidlertid langt fra normal, og kan ha en samtale med Jerry. Snart begynner Jerry å stjele penger og myrde folk, alt etter forskjellige innfall fra hans nye radio. Jerry får beskjed fra radioen om å drepe en prostituert, ellers vil denne kvinnen drepe ham. Jerry nekter, og forsøker å ødelegge radioen. Alice sin far (etterforsker Jacobs) dukker også opp i denne historien, for å undersøke mordene og alle de merkelige hendelsene som foregår. 

Rachel har tidligere myrdet en rekke personer, og mottar en dag forespørsel fra en sjenert mann som heter Victor - hennes nyeste klient. Rachel tror at mannen kan være et nytt offer. Men det viser seg at Victor faktisk er en vampyr. Samtidig arbeider en lege, Dr. Farwell, ved en klinikk, hvor han er veldig frekk og uhøflig overfor alle pasientene. Han viser ingen sympati til en ung jente med en hjernesvulst, og han håner en eldre kvinne som er blind. Han kjøper en pølse som han gir til en hjemløs mann som har plaget ham tidligere. Den hjemløse mannen dør etter å ha tatt en pølse-bit, og han kommer tilbake for å hjemsøke den grusomme legen og forsøker å gi doktoren ett hjerteinfarkt etter flere møter med spøkelse. 

## Eksterne lenker
*
Justice for Hillsborough – Kampen for rettferdighet fortsetter

***Justice for Hillsborough – Kampen for rettferdighet fortsetter*** er et samlealbum med diverse artister og ble utgitt sommeren 2013 av Liverpool FC Supporters Club Norway og Øra Musikk. 

Albumet toppet raskt bestselgerlisten til Platekompaniet, og lå på VG-listas samlealbumliste i 12 uker (ukene 34 til og med 45) med en annenplass som høyeste plassering i uke 36 i 2013.

## Sporliste
Sangsporenes kommentarer er sitater i CD-platens innercover av Liverpool FCs norske supporterklubb.

## Listeplasseringer

## Eksterne lenker
* "Justice for Hillsborough" på www.driva.no
*  Hillsborough CD tops Scandinavian album chart på liverpoolecho.co.uk
* VG-lista samlealbum – 2013, uke 36 på lista.vg.no
Teemu Selänne

**Teemu Ilmari Selänne** (født 1970) er en finsk tidligere ishockeyspiller. Han innledet sin 25 år lange ishockeykarriere i Jokerit og debuterte i National Hockey League (NHL) hos Winnipeg Jets i 1992 etter at de hadde valgte ham som nummer i 10 i den første runden av 1988 NHL Entry Draft. I løpet av sin NHL-karriere spilte han hovedsakelig for Anaheim Ducks, med kortere opphold i San Jose Sharks og Colorado Avalanche.

Selänne anses  som en av de beste europeiske spillerne gjennom tidene. Etter å ha blitt målkongen i den finske SM-liigaen i 1991/92-sesongen hadde han sitt gjennombrudd i NHL i sin debutsesong med 76 mål og totalt 132 poeng på 84 kamper, hvilket er en rekord den dag i dag. Dette bidro til at han vant Calder Memorial Trophy som årets beste nykommer. Han har i alt hatt tre 50-målssesonger og passert 100 poeng i fire sesonger. Med nesten 700 mål og 1 400 poeng er han blant de mest scorende spillerne (og nest mest scorende europeisk-trente spiller) i NHLs historie. Han har deltatt i 10 NHL All-Star kamper og har vunnet Maurice "Rocket" Richard Trophy i 1998/99 som ligaens største målscorer. Han vant Bill Masterton Memorial Trophy i 2005/06 for sin utholdenhet og engasjement for sporten. I 2007 vant han Stanley Cup med Anaheim Ducks.

Han har også vært en av de viktigste spillerne på det finske landslaget. Han har deltatt i fem VM-turneringer og vunnet en sølvmedalje (1999) og en bronsemedalje (2008), og deltatt i tre Canada Cup/World Cup of Hockey-turneringer. Han har også deltatt i Olympiske leker seks ganger og hjulpet Finland til å vinne OL-sølv en gang (2006) og OL-bronse to ganger (1998, 2010 og 2014). Han er også poengkongen sammenlagt i OLs historie med 43 poeng (24 mål og 19 assists).

## Referanser


## Eksterne lenker
*
Hvitgumpnonne

**Hvitgumpnonne** er en fugl i gruppen *[[Lonchura]]* i familien astrilder. Den forekommer i Bangladesh, Bhutan, India, Indonesia, Kambodsja, Kina, Laos, Malaysia, Myanmar, Nepal, Republikken Kina, Singapore, Sri Lanka, Thailand og Vietnam.

## Underarter
Det er beskrevet sju underarter av hvitgumpnonne:
* *Lonchura striata acuticauda* (Hodgson, 1836)
* *Lonchura striata striata* (Linnaeus, 1766)
* *Lonchura striata fumigata* (Walden, 1873)
* *Lonchura striata semistriata* (Hume, 1874)
* *Lonchura striata swinhoei* (Cabanis, 1882)
* *Lonchura striata subsquamicollis* (E. C. S. Baker, 1925)
* *Lonchura striata explita*

## Referanser


## Eksterne lenker
* 
* 
* 
* Birdlife Species Factsheet: ''Lonchura striata''. Hentet ut 4. september 2013.
Masurnonne

**Masurnonne** er en fugl i gruppen *[[Lonchura]]* i familien astrilder. Den forekommer i India og Sri Lanka.

## Underarter
Det er beskrevet to underarter av masurnonne:
* *Lonchura kelaarti jerdoni* (Hume, 1873)
* *Lonchura kelaarti kelaarti* (Jerdon, 1863)

## Referanser


## Eksterne lenker
* 
* 
* 
* Birdlife Species Factsheet: ''Lonchura kelaarti''. Hentet ut 4. september 2013.
Volda Elektriske Mylne

**Volda Elektriske Mylne** er en mølle som maler med kvernsteiner. Virksomheten ligger i Volda på Sunnmøre.

## Historie
Møllen i Volda startet opp i 1868. Da ble den drevet med vannhjul. Aarflot-folket som stod bak, mente at det ville være god forretning å male for andre korndyrkende bønder. De fortsatte imidlertid stort sett med å male på sine egne gårdskverner, og det ble vanskelig å få tak i korn. Det ble derfor satset på guano. Eierne kjøpte fiskeavfall som de fraktet hjem, tørket og malte. Etterspørselen etter gjødsel var stor, og det gikk godt en stund. Etter hvert ble det startet guanomøller nærmere ilandføringsstedene for fisken, og møllen i Volda ble utkonkurrert. 

I 1930 ble møllen flyttet og elektrifisert og fikk navnet Volda Elektriske Mylne. Etter en brann i 1936 ble den plassert der den nå ligger. Etter hvert sluttet bøndene å male selv, og møllen fikk mer å gjøre.

Det ble vanlig at møller i Norge byttet ut kvernsteinene med hammerkverner. Dette var en dyr investering som de fleste bygdemøller ikke hadde råd til. De fleste ble avviklet, og møllen i Volda ble enerådende på Sunnmøre. Virksomheten fortsatte med å male på kvernsteiner. I 1973 ble Volda Elektriske Mylne overtatt av Felleskjøpet. Produksjonen fortsatte, om enn i tildels svært liten målestokk. I 1999 ble møllen nedlagt etter mye debatt og protest.

## Møllen i dag
Volda Elektriske Mylne startet opp igjen i 2001. Den siste disponenten fra felleskjøpstiden, Elias Moe, overtok anlegget. 

Det blir nå satset på maling av spelt. På kverner med kvernsteiner kan man, i motsetning til på hammerkverner, male korn med skallet på. Når det skallrike speltkornet blir malt på steinkverner, blir melet mer fiberrikt enn på hammerkverner, der man må fjerne skallet før maling.

Produksjonen og vareutvalget har blitt større i de senere år. 

*Mylnå*, som er den dagligdagse betegnelsen på virksomheten, har startet med eget utsalg der det blant annet selges mel og brød. På lørdager er det ofte mulig å få kjøpt speltgrøt.

I juni 2008 tildelte Norsk Kulturarv Olavsrosa til Volda Elektriske Mylne.

## Litteratur
* Oddgeir Bruaset: *Arven*. Ålesund 2007. ISBN 978-82-91385-44-0

## Eksterne lenker
* Eget nettsted
* Volda Elektriske Mylne AS hos Norsk Kulturarv
Trinidad og Tobago under Panamerikanske leker 1983

**Trinidad og Tobago under Panamerikanske leker 1983**. Trinidad og Tobago deltok i de niende Panamerikanske leker som ble arrangert i Caracas  i Venezuela mellom 14. og 29. august 1983. Nasjonen kom på femtendeplass med en sølv- og to bronsemedaljer.

## Medaljevinnerne

## Eksterne lenker
* PAN de 1983 - medaljestatistikk (portugisisk)
Bjerkem

**Bjerkem** ligger i Henning, ca. 14 km fra Steinkjer nord  i Trøndelag. Gården tilbyr opphold og overnatting for besøkende på kårdenden i Trønderlåna, en leilighet med 2 rom og 4 senger. I april 2025 ble det i tillegg åpnet fire hotellrom i det gamle fjøset. På gården er det i tillegg en åpen bunadutstilling på Bunadsburet.

På Bjerkem drives det økologisk produksjon av melk, kjøtt og korn. På gården ligger også gourmetrestauranten Experience@bjerkem. Firmaet Gullimunn, som produserer mel av urkorn, holder også til på Kulturgården, og det blir solgt mel i egen gårdsbutikk.

Gården ble 17. desember 2005 tildelt kvalitetsmerket Olavsrosa for norsk kulturarv.Eierne av gården er Torunn Hernes Bjerkem og Johan Einar Bjerkem.

## Referanser


## Eksterne lenker
* Gårdens hjemmeside
Bergseng Seter

**Bergseng Seter** er en seter beliggende innenfor Grimsdalen landskapsvernområde, mellom Rondane og Dovre nasjonalpark. Seteren er et tun med syv hus, hvorav de eldste fra 1793.

På seteren er det hytter med selvhushold, inkludert solcellepanel som gir strømforsyning, gasskokeapparat, innlagt vann og avløp. Felles vaskerom, toaletter og dusj. Turterrenget i området er lett og barnevennlig, og det er muligheter for jakt og stangfiske. Besøkende kan få ri på hester og stelle dyrene.

15. august 2008 ble Bergseng Seter tildelt Olavsrosa for norsk kulturarv.

## Referanser


## Eksterne lenker
* Bergseng Seters offisielle hjemmeside
* Bergseng seter på nasjonalparkriket.no
Tapere i Tallinn

***Tapere i Tallinn*** (originaltittel: *Torsk på Tallinn - en liten film om ensamhet*) er en svensk filmkomedie fra 1999 regissert av Tomas Alfredson. Filmen ble produsert for TV. Mange av rollene spilles av Robert Gustafsson.

## Handling
En gruppe svenske menn drar på gruppereise til Tallinn i regi av et kontaktformidlingsbyrå for å finne seg partnere. De reisende er den forsagte dansebandentusiasten *Roland Järverup* fra Karlskoga; *Micke* og *Slobodan*, to storsjekkere fra Skövde som har gått lei av de lokale damene; den asosiale langtidsstudenten *Magnus Ronell*; den taletrengte renholdsgründeren *Lennart Sundström* som bor med sin gamle mor i Vännäs og en del andre menn. Reisen ledes av *Percy Nilegård* og bussen kjøres av *Lasse Kongo*, en alkoholiker med en ubegripelig roslagsdialekt. For mange av deltagerne slutter ikke reisen helt som planlagt.

## Om filmen
Filmen hadde premiere på SVT1 22. april 1999 og er et eksempel på en *[[mockumentary]]*. Deler av filmen er spilt inn i den nesten avfolkede havnebyen Paldiski i Estland, noen mil vest for Tallinn. Arrangementet hvor mennene får møte de estiske kvinnene er spilt inn på Folkets hus i Spånga vest i Stockholm.

## I rollene
*Robert Gustafsson - Roland Järverup/Micke "Jan Banan"/Lasse Kongo
*Johan Rheborg - Magnus Ronell/Percy Nilegård
*Jonas Inde - Lennart Sundström
*Tõnu Kark - Lembit Metsik
*Merle Palmiste
*Karolina Palutko
*Lena Söderblom - Lennarts mor
*Tina Tauraite
*Johan Tillenius

## Referanser


## Eksterne lenker
*
Skyen

**Skyen** er et maleri laget av Odd Nerdrum. Bildet viser en mannsskikkelse i et ødslig kystlandskap, med en karakteristisk sky over seg.

Det ble laget og solgt, men det viste seg etter en tid at Nerdrums bruk av Benarolje som malemiddel/ferniss gjorde at skyen begynte å synke mot horisonten i bildet. (Oljen forble seigtflytende i årevis). Kunstneren trakk deretter verket tilbake, og har etter senere egne utsagn alltid sørget for å ha  et reklamasjonsfond dersom tilsvarende forhold skulle dukke opp. 

## Eksterne lenker
* «Skyen» gjengitt på salgsside på Grev Wedels Plass Auksjoner
Muskatnonne

**Muskatnonne** er en fugl i gruppen *[[Lonchura]]* i familien astrilder.

## Utbredelse
Den forekommer i Afghanistan, Bangladesh, Bhutan, Brunei, India, Indonesia, Kambodsja, Kina, Laos, Malaysia, Myanmar, Nepal, Filippinene, Republikken Kina, Singapore, Sri Lanka, Thailand, Vietnam og Øst-Timor.
 
Den ble introdusert i Australia, Cuba, Den dominikanske republikk, Fransk Polynesia, Guadeloupe, Haiti, Jamaica, Mauritius, Mikronesia, Puerto Rico, Réunion, Seychellene, De forente arabiske emirater, Hawaii og Florida. 

## Underarter
Det er beskrevet tolve underarter av muskatnonne:
* *Lonchura punctulata punctulata* (Linnaeus, 1758) – India, Nepal og Sri Lanka.
* *Lonchura punctulata subundulata* (Godwin-Austen, 1874) – Bangladesh, Bhutan, India og Myanmar.
* *Lonchura punctulata yunnanensis* (Parkes, 1958) – sørlige Kina og nordlige Myanmar.
* *Lonchura punctulata topela* (Swinhoe, 1863) –  Myanmar, Thailand, sørøstlige Kina, øya Hainan, Taiwan, Laos, Kambodsja og Vietnam.
* *Lonchura punctulata cabanisi* (Sharpe, 1890) – Filippinene og Borneo.
* *Lonchura punctulata fretensis* (Kloss, 1931) – Malayahalvøya, Singapore, Sumatra og Nias.
* *Lonchura punctulata nisoria* (Temminck, 1830) – Borneo, Java, Bali og vestlige små Sundaøyene.
* *Lonchura punctulata sumbae* (Mayr, 1944) – Sumba (vestlige små Sundaøyene). 
* *Lonchura punctulata blasii* (Stresemann, 1912) – sentrale og østlige små Sundaøyene.
* *Lonchura punctulata particeps* (Riley, 1920) – Sulawesi.
* *Lonchura punctulata baweana* (Hoogerwerf, 1963) – øya Bawean (Indonesia).
* *Lonchura punctulata holmesi* (Restall, 1992) – sørøstlige Borneo.

## Referanser


## Eksterne lenker
* 
* 
* 
* Birdlife Species Factsheet: ''Lonchura punctulata''. Hentet ut 4. september 2013.
Fløteskummer

**Fløteskummer** er et lite redskap som ble brukt til å ta av fløten i melkeflasker før det ble vanlig med homogenisert melk. Denne fløteskvetten kunne så brukes til kaffefløte eller andre formål. Fløteskummere har en kjegleformet beholder som var tilpasset åpningen i tuten på melkeflaskene og et rett skaft med krok i enden. De er laget i aluminium eller annet metall.

Synonym: fløtetjuv

## Litteratur

* Østby, Jon Birger (1984): *Nomenklatur for melkestell. Med tegninger av Torill Sand.* Oslo.

## Eksterne lenker
* Se fløteskummer i DigitaltMuseum
GAVI-stiftelsen

**GAVI-stiftelsen** arbeider for å lette tilgangen til vaksiner for barn i fattige land. Den er et internasjonalt samarbeid mellom statlige og private donorer, og den norske stat er blant de aller største bidragsyterne. Andre store er Bill Gates og Storbritannia.

Hovedkontoret ligger i Genève i Sveits.

I 2020 ble GAVI hedret med Fyrstinnen av Asturias' pris for internasjonalt samarbeid.

## COVAX
Tidlig under koronaviruspandemien ble det av WHO og under GAVI i samarbeid med vaksinekoalisjonen CEPI organisert en allianse for en rask og bred fordeling blant alle trengende land av fremtidige covid-19-vaksiner (*[[Covax-alliansen]]*). CEPI støtter en rekke vaksiner som alle i denne alliansen kan få, hvis vaksinene lykkes.

## Fotnoter

## Referanser


## Eksterne lenker
* 
* Regjeringens beskrivelse av GAVI
Avkjølingsspann

**Avkjølingsspann** er en beholder til avkjøling av melk. Avkjølingsspann er laget av metall. De har rette sider og to ører i toppen til å løfte i. Volumet kan variere fra 10 til 40 liter. Spann på under 30 liter er gjerne sylinderformet, mens større spann kan ha et ovalt tverrsnitt for å øke avkjølingsflaten i forhold til melkemengden.

I 1860-årene tok man i bruk avkjøling av melk i vann, en ny metode som fikk stor betydning for seterbruket. Det første avkjølingsanlegget av denne typen ble anlagt på Odnes i Søndre Land, og omkring 1870 ble denne metoden tatt i bruk flere steder både i Gudbrandsdalen og i Valdres. Om bruk av denne metoden i Valdres skriver Knut Hermundstad:*I bekker og kjelder vart det laga vasskummar. Bøndene kjøpte seg avkjølingsspann som dei silte mjølki i. Spanni sette dei så i kummane. Mjølki heldt seg då søt lengre. Dei sa det vart meir og betre fløyte når dei bruka avkjøling. Men denne bruksmåten var det berre ein og annan Valdres-bonde som bruka.* For slik avkjøling kunne det lages en karm av bord eller en laftet firkant i en bekk der man satte spannene ned. Noen støpte også murer for slik avkjøling og andre la en renne inn i et avkjølingskar i melkebua. Fordelene med avkjøling skulle være at melken holdt seg søtere og bedre. Den var bedre som for til små kalver og små griser. Smør og prim ble også bedre, men folk savnet den gamle surosten. Det ser ut til at denne avkjølingsmetoden går av bruk når separatoren kommer på 1900-tallet, mens andre først anla slike kjøleanlegg når de begynte med melkelevering fordi de mente at den avkjølte melken tålte transporten bedre.

## Referanser


## Litteratur
* Gudheim, Helge (2013): *Kinning, bresting og ysting i Valdres sett i norsk og internasjonal sammenheng*. Ulnes. 
* Ødegaard, N. (1918): *Kristians amt 1814-1914: en kort oversigt.* Kristiania.
* Østby, Jon Birger (1984): *Nomenklatur for melkestell. Med tegninger av Torill Sand.* Oslo

## Eksterne lenker

* Se avkjølingsspann i DiditaltMuseum
Sambarhjort

**Sambarhjort** (*Rusa unicolor*) er et stort hjortedyr som fins på det indiske subkontinent og i Sørøstasia, inkludert på øyene Sri Lanka, Borneo, Sumatra og Hainan.

Sambarhjorten er et stort hjortedyr som typisk veier 100–350 kg (vekt opp mot 546 kg har blitt registrert) og måler typisk 102–160 cm i skulderhøyde. Bare elg og wapiti blir større. Hannene, som bærer gevir, er større enn hunnene. Vestlige individer er dessuten større enn østlige. Det er beskrevet sju underarter, men spørsmålet om underarter regnes fortsatt som uavklart og omdiskutert.

Sambarhjorten er utsatt for predasjon fra blant annet flere brølekatter og asiatisk villhund.

## Referanser


## Eksterne lenker
*
Kent Håvard Eriksen

**Kent Håvard Eriksen** (født 29. mai 1991) en norsk tidligere fotballspiller.

Eriksen spilte sine første seniorkamper i 3. divisjon for Sander IL før han i 2010 spilte for den engelske klubben Bournemouth FC. Vinteren 2011 skrev han under en ettårskontrakt med 3.-divisjonsklubben FUVO hvor han scoret 29 mål på 24 kamper. 

Dette førte til stor interesse blant mange 2.-divisjonsklubber. Han signerte like før julen 2012 med Elverum og ble dermed klar for sin første klubb i 2. divisjon, her tegnet han seg for 9 mål. 

Sesongen 2012 rykket Elverum Fotball opp til Adeccoligaen, og Eriksen signerte sin første profesjonelle fotballkontrakt foran 2013-sesongen. Etter Elverum fikk han tilbud fra blant annet den polske 1.-divisjonsklubben Bytovia Bytow, og var på prøvespill for Lechia Gdansk i den polske Toppdivisjonen.  

I desember 2013 signerte Eriksen en 3-årig kontrakt med Eliteserieklubben Sandnes Ulf som bandt ham til klubben ut sesongen 2016.

2014 var preget av lite spilletid for et Sandnes Ulf som slet i bunnen av norsk eliteserie, en sesong som endte med nedrykk til Obosligaen.  

I sesongen 2015 ble Eriksen mer brukt og tegnet seg for 7 scoringer i serien og 3 i cupen. 

Sesongen 2016, var han mer eller mindre fast på et Sandnes Ulf-lag som sikret 4. plass og spilte kvalifisering til Tippeligaen. Denne sesongen scoret han 13 seriemål og 5 mål i cupen og signerte ny kontrakt som varte ut 2018-sesongen.

2018-sesongen ble en begrenset sesong da han fikk en skade i foten som han spilte med i 10 serierunder før han måtte kaste inn håndkleet.

Han var tilbake i 2019-sesongen som kaptein og noterte seg for 29 kamper og 14 scoringer i Obosligaen. 

I 2020 går han inn i sin syvende sesong for den lyseblå klubben fra Sandnes.

Den 9. februar 2021 signerte skarnesgutten en 3 årig kontrakt for Lillestrøm Sportsklubb. Dette blir Eriksen sitt første klubbytte på 8 år. 

Den 24. mai 2022 la han opp som fotballspiller.

Han spiller nå i bergensklubben Vestsiden-Askøy. Kent har signert kontrakt ut året (2023) med klubben

## Klubbstatistikk
Oppdatert per 24. mai 2021

## Referanser


## Eksterne lenker
* 
*Altomfotball.no - Spillerprofilen til Kent Eriksen
Hessischer Staatsgerichtshof

**Hessischer Staatsgerichtshof** er forfatningsdomstolen i Hessen. Den ble grunnlagt 13. mai 1921.

De 12 dommerne utnevnes ved simpelt flertall av Hessens landdag, og domstolen er øverste domstol i statsrettslige saker.

## Eksterne lenker
*
Hvitbuknonne

**Hvitbuknonne** er en fugl i gruppen *[[Lonchura]]* i familien astrilder.

## Utbredelse
Den forekommer i Brunei, Indonesia, Malaysia, Myanmar, Filippinene og Thailand.

## Underarter
Det er beskrevet seks underarter av hvitbuknonne:
* *Lonchura leucogastra leucogastra* (Blyth, 1846) – sørøstlige Myanmar, Thailand og Malayahalvøya.
* *Lonchura leucogastra everetti* (Tweeddale, 1877) – Filippinene.
* *Lonchura leucogastra manueli* (Parkes, 1958) – Filippinene.
* *Lonchura leucogastra palawana* (Ripley & Rabor, 1962) – Palawan, Sulu arkipel og Borneo.
* *Lonchura leucogastra smythiesi* (Parkes, 1958) – nordlige Borneo.
* *Lonchura leucogastra castanonota* ( Mayr, 1938) – sørlige Borneo.

## Referanser


## Eksterne lenker
* 
* 
* 
* Birdlife Species Factsheet: ''Lonchura leucogastra''. Hentet ut 4. september 2013.
Kåre Gunnar Fløystad

**Kåre Gunnar Fløystad** (født 15. januar 1988) er fra Austre Moland i Arendal. Fløystad har en mastergrad fra 2013 i fornybar energi ved Universitetet for miljø- og biovitenskap i Ås. Han driver som bonde på Fløystad. 

Fra 2019 har han jobbet i N2 Applied. Fra 2013 til 2019 jobbet han i Miljøstiftelsen ZERO hvor han blant annet var fagsjef. 

Han har vært gruppeleder for Senterpartiet i Aust-Agder fylkesting og Senterpartiets førstekandidat til Stortinget ved valget i 2013. Han ble valgt inn i Aust-Agder fylkesting i 2005, og var komiteleder frem til 2013. 

Da han var 15 år, i 2003, tok han opp narkotikaproblematikken i ungdomsskolen på fylkesårsmøtet til Senterpartiet. Det førte til at han måtte ha politibeskyttelse. Han er odelsgutt til familiens gård i Austre Moland.

## Kilder
*Kåre Gunnar Fløystad hos tv2.no
*hos Setesdalswiki
Sørgenonne

**Sørgenonne** er en fugl i gruppen *[[Lonchura]]* i familien astrilder.

## Utbredelse
Den er endemisk til Ny-Guinea.

## Underarter
Det er beskrevet seks underarter av sørgenonne:
* *Lonchura tristissima tristissima* (Wallace, 1865) – nordvestlige Ny-Guinea.
* *Lonchura tristissima hypomelaena* (Stresemann & Paludan, 1934) – vestlige Ny-Guinea.
* *Lonchura tristissima calaminoros* (Reichenow, 1916) – nordlige Ny-Guinea.
* *Lonchura tristissima bigilalei* (Restall, 1995) – sørlige Ny-Guinea.
* *Lonchura tristissima leucosticta* ( D'Albertis & Salvadori, 1879) – sørøstlige Ny-Guinea.
* *Lonchura tristissima moresbyensis* (Restall, 1995) – sørøstlige Ny-Guinea.

## Referanser


## Eksterne lenker
* 
* 
* 
* Birdlife Species Factsheet: ''Lonchura tristissima''. Hentet ut 4. september 2013.
* IBC - The Internet Bird Collection: ''Lonchura tristissima''. Hentet ut 4. september 2013.
Tilbakeblikk

**Tilbakeblikk** er et prosjekt som drives av Norsk institutt for skog og landskap. Prosjektets formål er å skape bevissthet, engasjement og debatt omkring landskap og landskapsendringer gjennom presis gjenfotografering av motiver fra gamle landskapsfotografier. Gjenfotograferingene baserer seg stort sett på fotografiene til landskapsfotografene Axel Theodor Lindahl og Anders Beer Wilse, postkortarkivet til Aune Forlag AS, samt bildematerialet til Oskar Puschmann, en av fotografene som arbeider med prosjektet.

Tilbakeblikk ble først opprettet i 2005 av Norsk institutt for jord- og skogkartlegging, på bakgrunn av den europeiske landskapskonvensjonen. I utgangspunktet tok prosjektet form av en fotoutstilling som ble vist frem på forskjellige steder i Norge i anledning hundreårsjubileet for landets selvstendighet. Siden bildegrunnlaget for utstillingen var langt større enn det var plass til å vise frem, utgav også prosjektet en bok og etablerte en nettside med gjenfotograferte landskapsbilder.

## Eksterne lenker
* Tilbakeblikk.no  Nettside med bildepar fra Tilbakeblikk-prosjektet.
* Prosjektet Tilbakeblikk  Informasjonsside for Tilbakeblikk-prosjektet.
* Tilbakeblikk - norske landskap i endring på NIBIOs nettsider
Zhang Shuang

**Zhang Shuang** (kinesisk: 张 爽; pinyin: Zhāng Shuǎng, født 10. september 1986 i Yichun, Heilongjiang) er en kinesisk kvinnelig skøyteløper som representerte hjemlandet både i Vinter-OL 2006 i Torino og i 2010 i Vancouver.

## Personlige rekorder

## Meritter
### Internasjonale mesterskap
Olympiske leker (Vinter) deltatt i to OL (ved to konkurranser)
:* Torino 2006 på 1 000m og i  Vancouver 2010 på 2x500m.
::* Beste resultat 7.-plass på 2x500m i Vancouver 2010.

Sprint-VM på skøyter (deltatt tre ganger)
:* Hamar 2007, Heerenveen 2008 og i Obihiro 2010.
::* beste resultat 8.-plass sammenlagt i Heerenveen 2008.

### Sammenlagt i [[Verdenscupen på skøyter|Verdenscupen]]

Sort-markert rubrikk = Ikke avholdt konkurranser for sesongen.
– = ikke deltatt på distansen for nevnte sesong.
0 = ikke samlet poeng under nevnte sesong, men deltatt.

## Referanser


## Eksterne lenker
* 
*  Zhang Shuang på Jakub Majerski's Speedskating database (Adelskalender distanser og sammenlagt)
*  Profil (gammel) på data.ISUresults.eu og Profil (ny) på www.ISU.html.infostradasports.com sine nettsider. (distanseresultater)
*  Zhang Shuang på SpeedskatingResults.com (personlige rekorder og resultater)
* 
*  Zhang Shuang på Effesport.nl (noen resultater)
*  Zhang Shuang på NBC Olympics 2010
;Bilder
*  Bilder av Zhang Shuang på SpeedSkatingPhotos.info/DesgPhoto.com
Edvardas Hus

**Edvardas Hus** var et hotell og et spisested på Tranøy i Hamarøy kommune.

Hotellet åpnet i 1991 og stengte i 2021.

På Tranøy  arbeidet forfatteren Knut Hamsun som ung. Huset ble opprinnelig bygget som en bank i 1924. Edvardas Søster ble bygget som kjøpmannsgård i 1913. I dag er det galleri i krambua.

Restaureringen av bygningene er hedret med Nordland fylkes kulturvernpris og Olavsrosa fra Stiftelsen Norsk Kulturarv.

## Referanser


## Eksterne lenker
*
Chiny

**Chiny** er en kommune i provinsen Luxembourg i Belgia. Kommunen består av seks delkommuner: Chiny, Izel, Jamoigne, Les Bulles, Suxy og Termes. Elva Semois renner gjennom kommunen. 

## Referanser


## Eksterne lenker
*
Eide Gard

**Eide Gard** er et restaurert gårdstun fra 1800-tallet som ligger i Ølen i Vindafjord kommune. 

Det er mulig for overnatting for inntil åtte personer fordelt på tre soverom, samt bad, terrasse, fjernsyn og båtutleie. Det er også servering for selskap på grupper mer enn 10 personer, med plass til 40 gjester.

Det går en merket sti fra gården til nærliggende fjell samt at det er mulig for å fiske i fjellvannet.

Eide Gard er tildelt Olavsrosa fra Norsk Kulturarv.

## Referanser


## Eksterne lenker
*
Skarbøvik

**Skarbøvik** er et sted i Ålesund, beliggende på øya Hessa. Steinvågbrua knyttet bydelen tettere sammen med Aspøy og resten av Ålesund bysentrum da den ble bygd i 1953. Bruforbindelsen ble ledsaget av betydelig folkevekst. Fram til kommunesammenslåingen med Borgund i 1967-1968 var Skarbøvika Ålesunds ytterste og vestligste bydel. Etter sammenslåingen hører hele øya til Ålesund bykommune. Per 2023 er stedet med i kommunedelen Hessa, Skarbøvik og Aspøy, som samlet hadde 9661 innbyggere 31. desember 2022.

Skarbøvik stadion (SIF Stadion) ble åpnet i 1947 med gressbane fra 1953-1954, og er heimebane for SIF/Hessa Idrettslag. Skarbøvik ungdomsskole ble innvidd i 1968, mens Skarbøvik kirke ble vigslet i 1995. Bydelen er ellers kjent for Ålesund akvarium, Atlanterhavsparken.

I Skarbøvika finnes en rekke store fiskeribedrifter og maritime verksteder.

## Referanser


## Eksterne lenker

* Heissa og Skarbøvik bydelsutvalg
* Skarbøvik kirke
Tor André Johnsen

**Tor André Johnsen** (født 1968) er en norsk politiker (FrP) fra Ringsaker i Hedmark. Han er stortingsrepresentant for Hedmark siden 2013, etter å ha vært vararepresentant de tre foregående stortingsperiodene. Johnsen var medlem av Arbeids- og sosialkomiteen fra 2013 til 2015. Fra 2015 til 2021 var han medlem av Transport- og kommunikasjonskomiteen. Fra 2021 til 2025 var  han medlem av Justiskomiteen og fra 2025 Næringskomiteen. I stortingsvalget i 2013, 2017, 2021 og 2025 var han Fremskrittspartiets førstekandidat i Hedmark.

Han satt i Hedmark fylkesting fra 1999 og var gruppeleder fra 2011 til han ble valgt på Stortinget høsten 2013 Johnsen har sittet i kommunestyret i Ringsaker, Hamar og Stange.

Johnsen er utdannet Bedriftsøkonom fra BI og har en Bachelor fra USA med dobbel major i Business Administration og Psychology.

Johnsen anser seg som plaget av el-overfølsomhet og han er medlem i Foreningen for el-overfølsomme.

Johnsen ble i 2015 anbefalt av Politiets sikkerhetstjeneste til å kutte kontakten med russiske diplomater som PST anså for å være russiske etterretningsagenter. Johnsen uttalte at han ikke hadde til hensikt å følge oppfordringen fra PST.

Etter stortingsvalget i 2017 fikk Johnsen refs av daværende statsminister Erna Solberg for å ha delt en artikkel fra det innvandringsfiendtlige nettstedet 24avisen.com, hvor en 17-årig mørkhudet AUF-er ble hetset.

## Personlig
Tor André Johnsen var tidligere gift med politikeren og tidligere skøyteløper Svetlana K. Johnsen.

## Referanser


## Eksterne lenker
* 
*
Rudi Gard

**Rudi Gard** er en gård i Sør-Fron som er spesielt kjent for sin kulturvirksomhet i form av konserter, teater, revy, utstillinger og servering.

Gården er omtalt i 1319, og historien fra 1600-tallet av skal være godt dokumentert. Gården har i perioder vært delt, og det har vært skogsdrift og rydding av bureisingsbruk. En seter ved Gålå leies i dag ut til overnatting, og virksomheten er preget av bygdeturisme med servering og kulturarrangementer.

Gården er tildelt Olavsrosa av stiftelsen Norsk Kulturarv og har ellers mottatt en rekke priser for sin virksomhet.

## Referanser


## Eksterne lenker
* 
* 
* Rudi Gard  på Gardmillom
* Rudi Gard på Hanen.no
Gerald Simons

**Gerald D. E. Simons** er en bermudisk økonom, som var sentralbanksjef for Bermudas sentralbank (BMA) fra mars 2013 til januar 2019.

Simons overtok stillingen som sentralbanksjef etter at Alan Cossar gikk av ved utløpet av 2012, da hans periode som sentralbanksjef utløp.

Han har tidligere sittet i styret i BMA, og han har bakgrunn fra forsikringsbransjen. Han jobbet tidligere i Bermuda Life Insurance Company, som salgssjef og daglig leder, men begynte i 1971 i Argus Group Holdings Limited; fra 1998 som *president* og administrerende direktør, men fra 2011 kun som *president*. Argus betalte også hans utdanning; han tok en Bachelor of Arts-grad ved University of Western Ontario i 1971, med hovedfag innen sosialøkonomi. 

Han var kabinettminister for United Bermuda Party i 11 år, og har vært *president* for Bermuda Insurance Institute, Bermuda Employers' Council, the Bermuda Philharmonic Society, Bermuda National Trust og Health Insurance Association of Bermuda. I 1996 ble an tildelt utmerkelsen Officer of the Most Excellent Order of the British Empire. 

Simons gikk av som sentralbanksjef i januar 2019, etter ni år i sentralbankens styre, hvorav seks år som styreformann. Jeremy Cox overtok da denne stillingen.

## Referanser


## Eksterne lenker
* Intervju med Gerald Simons
Skjellsand

**Skjellsand** består av delvis nedbrutte kalkskall fra skjell og andre marine organismer.

Skjellsand er en viktig ressurs og finnes flere steder langs kysten fra Oslofjorden til kysten av Nord-Norge. Sanden lokaliseres hovedsakelig hvor det er strøm og bølgeaktivitet, gjerne i trange sund, værutsatte bukter og på lesiden av holmer og skjær, men også i bassenger i den undersjøiske skjærgården utenfor kysten.

Skjellsand har et høyt kalkinnhold og har derfor mange bruksområder, så som jordforbedring og landbrukskalking, fôr til fjørfe, tildekking av forurenset havbunn, rensing av vassdrag og som hovedfilter for avløpsrensing. Skjellsand benyttes også til vedlikehold av sandstrender langs norskekysten.
Svarthodenonne

**Svarthodenonne** (*Lonchura malacca*) er en art i astrildfamilien (Estrildidae) og tilhører slekten *[[Lonchura]]*.

## Utbredelse
Den forekommer i India, Nepal og Sri Lanka.
 
Den ble introdusert i Costa Rica, Den dominikanske republikk, Haiti, Jamaica, Japan, Portugal, Puerto Rico og Venezuela. 

## Underarter
Det er beskrevet to underarter av svarthodenonne:
* *L. m. rubronigra* (Hodgson, 1836) – nordlige India og Nepal.
* *L. m. malacca* (Linnaeus, 1766) – sørlige India og Sri Lanka.

## Referanser




## Eksterne lenker
* 
* 
* 
* Birdlife Species Factsheet: ''Lonchura malacca''. Hentet ut 4. september 2013.
Carl Petter Nyman

**Carl Petter Nyman** (født 28. august 1816, død 22. oktober 1891) var en forretningsmann fra Stavanger som var aktiv innen byens kvekermiljø og var med på å starte Det Norske Totalavholdsselskap.

Nyman dro til sjøs som ung, og jobbet seg oppover til han fikk ry som en god skipsfører, og ble senere skipsreder, handelsmann og bedriftseier. Han startet med sildehandel i 1860-årene. Skipene hans dro til Østersjøområdet og solgte sild og fraktet korn tilbake. Gjennom denne handelen ble han en av de viktigste kornhandlerne i Stavanger. Han eide også et skipsverft. En økonomisk nedgang på 1880-tallet rammet Nyman hardt, og i 1887 gikk han konkurs.

I 1851 kjøpte han Kjelvene på Storhaug, en eiendom på 210 000 alen (132 mål). Han kjøpte også senere ytterligere 54 000 alen (34 mål) land og dyrket opp hele eiendommen. Våningshuset på eiendommen ble reist står fremdeles. Det er i dag Nymansveien 44, og ligger på hjørnet mellom Nymansveien og Skolegaten, og bærer i dag en minneplate fra Byhistorisk Forening Stavanger.

I 1854 gav Nyman en tomt på ca. 800 m² til kvekersamfunnet i Stavanger. Disse trengte en gravplass, og Nyman gav dem derfor denne tomten. Gravplassen er fremdeles i bruk av byens kvekere.

Nyman var ikke kveker selv på dette tidspunktet, men året etter gikk han inn i menigheten og ble et sentralt medlem. Han var venn av Asbjørn Kloster og var med da Kloster stiftet den første totalavholdsforeningen i 1859, og satt også i foreningens første styre.

Carl Petter Nyman giftet seg i 1844 med Cecilie Rasmussen. De fikk tretten barn sammen. Ektefellene døde med to dagers mellomrom. Begge ligger gravlagt på kvekergravplassen.
  
## Litteratur
* Hans Eirik Aarek, *Kvekergravstedet. Øver Haukeligate 39, Stavanger*, Kvekerforlagets småskrifter nr. 46A, Kvekerforlaget 2011. ISBN 978-82-90311-91-4 Side 7

## Eksterne lenker
* Artikkel om Nyman hos Byhistorisk Forening Stavanger
«Særimner»

**«Særimner»** var et seilskip (fullrigger) bygget ved Hogganvik i Vindafjord og levert i august 1878 til skipsreder Jacob Sømme. 

## Historie
*1878: august: Levert som «Særimner» til Jacob Sømme med flere, Stavanger.
*1891: juni: E. Berentsen med flere, Stavanger.
*1891: Nedrigget til Bark
*1901: desember: Solgt til E. S. Goodall, Liverpool
*1905: Kjøpt av A/S Bark Særimner ved Birger Berg, Stavanger.
*1907: 29. februar: Strandet nær Nassau på reise Gulfport i Florida til Buenos Aires med tømmer. Hevet, men kondemnert. Solgt til Storbritannia og nedrigget.

## Kilder
*«Særimner» www.sjohistorie.no
Amperhaugen

**Amperhaugen** er en gård i Sollia i Stor-Elvdal i Innlandet. Gården er åpen for gjester og tilbyr overnatting.

De eldste bygningene på gården ble antagelig bygget på 1700-tallet. Det nyeste byggverket er fra 1996, men er holdt i gammel stil.

Gården og eieren Jo Øvergaard ble hedret med Olavsrosa den 1. september 2012 fordi den er en viktig arena for å holde bygdekultur og bygningstradisjoner i Østerdalen i hevd.

## Referanser
Ole Fredrik Olden

**Ole Fredrik Olden** (1879–1963) var en norsk skolemann og organisasjonsmann. Mesteparten av sin yrkeskarriere var han rektor på St. Svithun skole i Stavanger.

Olden var en engasjert kveker. Han var redaktør for «Kvekeren» i årene 1937-43, og var aktiv i fredsarbeid, flyktningearbeid og i gjennoppbyggingen av Finnmark etter krigen. Han var også en av initiativtagerne til Rogaland akademi.

I 1946 ble han tildelt Ridder av 1. klasse av St. Olavs Orden for skolearbeidet sitt, og i 1947 og 1957 ble han foreslått til Nobels fredspris.

Ole Fredrik Olden er i Stavanger hedret med *Rektor Oldens gate* som ligger i Lassa-området i Eiganes og Våland bydel.

## Referanser


## Litteratur
* Hans Eirik Aarek, *Kvekergravstedet. Øver Haukeligate 39, Stavanger*, Kvekerforlagets småskrifter nr. 46A, Kvekerforlaget 2011. ISBN 978-82-90311-91-4 Side 18
Valbjør Gard

**Valbjør Gard** (også kalt *Valberg*) er en gård ved Fylkesvei 2634 på nordsiden av Vågåvatnet, i bygda Nordherad, i Vågå kommune i Innlandet fylke. Gården er privateid og i drift. Oluf Rygh satte førsteledd i navnet "Val-" i forbindelse med det norrøne ordet for falk og falkefangst er kjent området i middelalderen.

Gårdens historie kan spores tilbake til vikingtiden og i middelalderen er flere bruk nevnt i skriftlige kilder. Trolig ble gården delt i flere bruk før 1350. I dag har gården 13 hus fra 1600-, 1700- og 1800-tallet, og gårdstunet er fredet. Det drives variert virksomhet med overnatting og servering samt økologisk gårdsdrift med geitehold og produksjon av blant annet ost og spekepølse. En gårdsbutikk selger lokalt håndverk i tillegg til mat. Vertskapet er medlem av organisasjoner for gårdsturisme og kulturarv.

Tunet omfatter 2 våningshus, 4 stabbur/loft (hvorav ett fra middelalderen) og stall. Bygninger fra sætra er flyttet til Maihaugen. Tre store våningshus er fredet. Et hus ble flyttet fra Lyngved i Lom. Det er funnet våpen fra yngre jernalder. Det er gjort gravfunn nær gården inkludert to gravhauger. Et loft i middelaldersk stil er datert til 1500-tallet. Ifølge Ivar Kleiven var Valbjør i høymiddelalderen sete for adelsslekten Eldjønn. Rundt år 1900 var det til sammen 45 bygninger på gården, noe som var typisk for utviklingen i Gudbrandsdalen der det ble satt opp bygninger for dekke behovene.

## Litteratur
* 
## Referanser


## Eksterne lenker
* 
* 
*  
*  Hanen.no
Batalden Havbu

**Batalden Havbu** er et gårds- og fiskebruk som ligger på øya Store Batalden i Flora kommune i Sogn og Fjordane. Bruket er restaurert og har 3 sjøhus og 2 bolighus fra perioden 1820—1900. Det er også en museumsavdeling og et kunstgalleri.

Batalden Havbu er åpen for gjester, som kan bo i Havbua fra 1850, i Litlebua fra 1820 eller i Gamlehuset fra 1840. I kjelleren i Gamlehuset er Galleri Havbu, som presenterer kunstnere fra Vestlandet. Museet i Midtbua viser frem lokalhistorie i form av redskaper, modellbåter, tekst og bilder. Batalden Havbu har mottatt byggeskikkpris, bygdeutviklingspris og Olavsrosa.

## Referanser


## Eksterne lenker
*
Andvord gard

**Andvord gard** er en gård som ligger i Lom i Innlandet. Gården ligger fremst under Lomseggje ved innløpet til Bøverdalen.

Andvord var tingsted i flere århundrer og var lenge et av de største gårdsbrukene i området med 17 til 18 husmannsplasser. Anlegget er i dag åpent for kurs, selskaper og overnatting etter at det har gjennomgått en omfattende restaurering. Delelr av byggverkene på gården er fra 1700-tallet.

Andvord gard fikk prisen Olavsrosa i juni 2012, etter at brødrene Michel og Richard Andvord hadde fullført restaurering av gården.

## Referanser




## Eksterne lenker
* 
*
Engevik Gaard

**Engevik Gaard** er en offisergård fra 1700-tallet som ligger ved Sævareidfjorden i Fusa. Gårdsanlegget har ni bygninger, og hovedbygningen fra 1770 er sentralt beliggende.

Engevik ble kjøpt av majoren Christian Wilhelm Segelcke på 1720-tallet. Gården fungerte som embetsgård og militær sjefsgård i over 100 år for Søndre Bergenhus Infanteriregiment. I dag er gården eid av eiere i åttende generasjon og det er fremdeles drift med storfe og sauehold. Det tilbys omvising på gården, og det serveres lokale matretter. I ildhuset kan besøkende oppleve baking og bake sine egne potetkaker.

## Referanser


## Eksterne lenker
* Engevik Gaards hjemmeside
Trinidad og Tobago under Panamerikanske leker 1987

**Trinidad og Tobago under Panamerikanske leker 1987**. Trinidad og Tobago deltok i de tiende Panamerikanske leker som ble arrangert i Indianapolis i USA mellom 8. og 13. august 1987. Øystaten kom på tjuendeplass med en sølv- og en bronsemedalje.

## Medaljevinnerne

## Eksterne lenker
* PAN de 1987 - medaljestatistikk (portugisisk)